Ramon Obusan

Si Ramon Arevalo Obusan (Hunyo 16, 1938 – Disyembre 21, 2006) ay isang Pilipinong mananayaw, koreograpo, nagdidisenyo ng entablado at direktor ng sining. Si Obusan ay pinarangalan para sa kanyang mga ginawa sa pagtaguyod ng tradisyunal na sayaw at pangkulturang Pilipino. Isa rin siyang kilalang archivist, mananaliksik at documentary filmmaker na nakatuon sa kultura ng Pilipinas. Itinatag niya rin ang Ramon Obusan Folkloric Group noong 1971. Kabilang sa mga parangal na natanggap ni Obusan ay ang Patnubay ng Kalinangan award ng Lungsod ng Maynila noong 1992, ang Gawad CCP Para sa Sining award noong 1993 at ang Pambansang Artist ng Pilipinas para sa sayaw noong Mayo 2006.    

Mga gawa

Kabilang sa mga kilalang akda ni Obusan ay ang mga sumusunod:  

 Vamos isang Belen! Series (1998-2004) Philippine Dances Tradition 
 Noon Po sa Amin, tableaux ng Kasaysayan ng Pilipinas sa kanta, dula at sayaw 
 Ang Obra Maestra, isang koleksyon ng mga masterpieces ng sayaw ni Ramon Obusan 
 Unpublished Dances of the Philippines, Series I-IV 
 Water, Fire and Life, Philippine Dances and Music--A Celebration of Life 
 Saludo sa Sentenyal 
 Glimpses of ASEAN, Dances and Music of the ASEAN-Member Countries 
 MJ (Ramon Obusan Folkloric Group): Philippines Costumes in Dance 

Kamatayan
Namatay si Obusan noong Disyembre 21, 2006 dahil sa cardio-pulmonary arrest sa Makati Medical Center. Hanggang sa kanyang kamatayan, ang taunang programa ng Pasko na Vamos A Blen sa Cultural Center ng Pilipinas ay nasa kanyang pangangasiwa. Naghahanda rin si Obusan para sa pagtatanghal ng kultura na gaganapin sa pang-estadong hapunan para sa 2007 ASEAN Summit na ihahandog ni Pangulong Gloria Macapagal Arroyo.  

Mga sanggunian

Kategorya:Kultura
Kategorya:Kultura at sining
Kategorya:Kultura ng Pilipinas
Kategorya:Gawad ng Pamahalaan ng Pilipinas
Kategorya:Walang pook ng kapanganakan
Kategorya:Ipinanganak noong 1938
Kategorya:Namatay noong 2006